**სარჩევი**

1. ტენდერის მიზანი
2. შერჩევის პროცესის მიმდინარეობა
3. ტენდერით შესასყიდი საქონელის/მომსახურების სპეციფიკაციები
4. შერჩევის კრიტერიუმები და მოთხოვნები პრეტენდენტის მიმართ
5. შემსყიდველის ვალდებულებები
6. კონტრაქტორის ვალდებულებები
7. დოკუმენტაცია
8. სატენდერო წინადადება
9. პრეტენდენტის დისკვალიფიკაცია
10. კონფიდენციალურობა
11. სატენდერო წინადადების წარდგენა
	* + 1. **ტენდერის მიზანი**

სს „ევექსის ჰოსპიტლები“ („შემსყიდველი“) პრეტენდენტებს სთავაზობს ტენდერში **ექიმების დღისადმი მიძღვნილი ონლაინ ღონისძიების** შესყიდვაზე მონაწილეობის მიღებას.

წინამდებარე დოკუმენტის მიზანია, პრეტენდენტს განემარტოს შემსყიდველის მოთხოვნები და პირობები სრულყოფილი სატენდერო წინადადების წარსადგენად.

ტენდერში გამარჯვებულ პირთან ხელშეკრულებას გააფორმებს სს „ევექსის ჰოსპიტლები“.

* + - 1. **შერჩევის პროცესის მიმდინარეობა**

შერჩევა ჩატარდება შემდეგი განრიგით:

* პრეტენდენტებმა სატენდერო წინადადება უნდა წარმოადგინონ არაუგვიანეს 2021 წლის 1 თებერვლის 18:00 საათისა.
* შემსყიდველი განიხილავს შემოსულ სატენდერო წინადადებებს და მოახდენს პრეტენდენტ/ებ/ის, წარმოდგენილი წინადადებების შეფასებასა და გამარჯვებული კომპანიის (შემდგომში „კონტრაქტორი“) გამოვლენას, წინასწარ განსაზღვრული შერჩევის კრიტერიუმების მიხედვით.
* საჭიროების შემთხვევაში, შერჩეულ პრეტენდენტ/ებ/თან ჩატარდება დამატებითი მოლაპარაკებები.
* საბოლოო ეტაპზე გამარჯვებულთან გაფორმდება ხელშეკრულება.
* ტენდერი განხორციელდება შემდეგ ვადებში:

|  |  |
| --- | --- |
| **ტენდერის ეტაპები** | **ვადა** |
| ტენდერის გამოცხადება | 22 იანვარი 2021 წ. |
| სატენდერო წინადადებების მიღება | 1თებერვალი 2021 წ. |
| გამარჯვებული პრეტენდენტ(ებ)ის გამოვლენა  | 5 თებერვალი 2021 წ. |
| ხელშეკრულების გაფორმება | 8 თებერვალი 2021 წ. |

* შემსყიდველი იტოვებს უფლებას, ტენდერის მიმდინარეობის ნებისმიერ ეტაპზე შეაჩეროს, შეწყვიტოს ან/და გამოაცხადოს ახალი ტენდერი პრეტენდენტ/ებ/თან წინასწარი შეთანხმების გარეშე, საკუთარი შეხედულებისამებრ.
* ტენდერის შეჩერების / შეწყვეტის შესახებ ინფორმაციის მიღება შესაძლებელი იქნება იმავე საკომუნიკაციო არხით, რითიც განხორციელდება ტენდერის გამოცხადება.
* შემსყიდველი იტოვებს უფლებას, გამარჯვებული პრეტენდენტის გამოვლენამდე გააფართოვოს ან შეცვალოს მოთხოვნები გასაწევ მომსახურებასთან / შესყიდვასთან დაკავშირებით, რის შესახებაც ინფორმაცია განთავსდება იმავე საკომომუნიკაციო არხით, რითიც განხორციელდება ტენდერის გამოცხადება.
	+ - 1. **ტენდერით შესასყიდი მომსახურების აღწერილობა / სპეციფიკაციები**

**შესყიდვის ობიექტი:** სს „ევექსის ჰოსპიტლები“- ექიმების დღისადმი მიძღვნილი ონლაინ ღონისძიების შესყიდვა

ექიმების დღისადმი მიძღვნილი ონლაინ ღონისძიების ჩამონათვალი განსაზღვრულია დანართში #5 - ხარჯთაღრიცხვაში. (ფასების ცხრილი უნდა მოიცავდეს ყველა ხარჯს და კანონმდებლობით გათვალისწინებულ გადასახადებს).

პროექტის მიზანია გამოავლინოს 2019 -2020 წლის „სიცოცხლის ელჩები“-ს გამარჯვებული ნომინანტები!

ევექსი ჰოსპიტლების ერთერთი მასშტაბური პროექტის „სიცოცხლის ელჩები“ 2019 -2020 წლის ონლაინ დაჯილდოების ღონისძიება.

ღონისძიების ჩატარების სავარაუდო დრო: **27 მარტი**

ღონისძიების სავარაუდო ხანგრძლივობა : **2 – 3 საათი**

**სატენდერო წინადადება მოიაზრებს ონლაინ ღონისძიების აქტივობებსა და იდეებს.**

**ღონისძიების კონცეფცია :**

 ღონისძიების მთავარი კონცეფცია ექიმების და სამედიცინო პერსონალის დაფასებასა და მადლიერებაზე უნდა იყოს აგებული. თითოეული მათგანის როლის წარმოჩენა, როგორც სიცოცხლის ელჩები, რომლებიც თავიანთი საქმით ემსახურებიან ყველაზე დიდ ფასეულობას, სიცოცხლის გადარჩენას. ღონისძიებაზე უნდა გამოვლინდნენ 2019-2020 წლის პროექტის გამარჯვებული ნომინანტები.

 „სიცოცხლის ელჩები“ 2019-2020 წლის დაჯილდოება სრული ტექნიკური უზრუნველყოფით, უნდა განხორციელდეს ონლაინ სტუდია/პავილიონის გამოყენებით. ღონისძიება უნდა უზრუნველყოფდეს თემატურ ვიზუალურ აუდიო/ვიდეო მხარდაჭერას და მთლიან დრამატურგიულ კომპონენტს, რომლის საშუალებითაც, აუდიტორიას მაქსიმალურად გავუზიარებთ შთაბეჭდილებებს და ემოციებს. ღონისძიება შესაძლოა მოიაზრებდეს წინა მოსამზადებელ კამპანიას, რომლის საშუალებითაც მოხდება ევექსი ჰოსპიტლების თანამშრომლების დაინტერესება და ჩართულობის გაზრდა.

ონლაინ ღონისძიების ფარგლებში, სასურველია გამარჯვებული ნომინაციის მონაწილე ექიმის/ექიმების ჩართვა ღონისძიებაში. ასევე შესაძლოა კომპანიიდან მოწვეული სტუმრებისა და გადარჩენილი პაციენტების ჩართულობა. ონლაინ ღონისძიებაში სპიკერებად ჩართული ადამიანების რაოდენობა დამოკიდებულია ღონისძიების კონცეფციაზე.

**ჯილდო:** გამარჯვებულ ნომინანტებს გადაეცემათ ჯილდოები, სიცოცხლის ელჩების ორდენი, რომელის დამზადებასაც ევექსი ჰოსპიტლები უზრუნველყოფს.

**ღონისძიების გაშუქება ორგანიზაციაში :** ღონისძიება უნდა გაშუქდეს ლაივ სტრიმების მეშვეობით; ჰოსპიტლების ფეისბუქ გვერდებზე; შიდა დახურულ ჯგუფში ; ჰოსპიტლებში შესაძლოა მოეწყოს წერტილები, სადაც პირდაპირ ეთერში გაეშვება ღონისძიების სტრიმი.

**ინფორმაციის გავრცელება ორგანიზაციაში:** ღონისძიებისა და ლაივ სტრიმის შესახებ ინფორმაცია გავრცელდება პროაქტიულად ყველა საკომუნიკაციო არხის მეშვეობით :

სიცოცხლის ელჩების პროექტის დეტალური ინფორმაცია შეგიძლიათ იხილოთ ვებ-გვერდზე [www.elchebi.ge](http://www.elchebi.ge)

**სატენდერო მოთხოვნები:**

* პრეტენდენტმა უნდა შემოგვთავაზოს ძირითადი იდეა, ტენდერით შესასყიდი მომსახურების აღწერილობა/სპეციფიკაციებში წარმოდგენილი ღონისძიების კონცეფციის მიხედვით.
* პრეტენდენტს უნდა გააჩნდეს აღნიშნულ სფეროში მოღვაწეობის მინიმუმ 2 წლიანი გამოცდილება.
* თუ კომპანია ახალი შექმნილია, მასში დასაქმებული ხალხის პირადი სამუშაო გამოცდილება აღნიშნულ სფეროში უნდა იყოს არანაკლებ 4 წლისა.

 **დამატებითი ინფორმაცია:**

* გამარჯვებულ კომპანიასთან სს“ევექსის ჰოსპიტლები“ გააფორმებს ხელშეკრულებას.
* ანგარიშსწორება იწარმოებს უნაღდო ანგარიშწორებით ლარში.
* ანგარიშწორება მიმწოდებელთან განხორციელდება ხელშეკრულების შესაბამისად მიღება-ჩაბარების აქტის და ანგარიშფაქტურის საფუძველზე 1 (ერთ) თვიანი კონსიგნაციის გათვალისწინებით.
	+ - 1. **შერჩევის კრიტერიუმები და მოთხოვნები პრეტენდენტების მიმართ**
* კონტრაქტორის შერჩევა მოხდება შემსყიდველის მოთხოვნებთან შესაბამისობისა და პრეტენდენტის მეირ წარმოდგენილი დოკუმენტაციის/ინფორმაციის გათვალისწინებით.
* მიუხედავად შემსყიდველის მიერ მიღებული საბოლოო გადაწყვეტილებისა, პრეტენდენტი არ არის უფლებამოსილი ნებისმიერი მატერიალური დანახარჯის ან/და ზიანის ანაზღაურების მოთხოვნაზე, რაც მას შეიძლება მიადგეს ტენდერში მონაწილეობით, წარსადგენი სატენდერო დოკუმენტაციის მომზადებით, ან/და იმ მოქმედების განსახორციელებლად, რომელიც აუცილებელია მისი მიერ ტენდერში მონაწილეობის მისაღებად.

სატენდერო წინადადების განხილვა მოხდება მხოლოდ სრულყოფილად წარმოდგენილი დოკუმენტაციის შემთხვევაში

**სატენდერო წინადადებები შეფასდება შემდეგი კრიტერიუმების მიხედვით:**

* მომსახურების ფასი
* მომსახურების პირობა
* შემოთავაზებული მომსახურების ხარისხი
* კომპანიის გამოცდილება / სანდოობა / სტაბილურობა
* საკვალიფიკაციო მონაცემების სრულყოფილება
	+ - 1. **შემსყიდველის ვალდებულებები**

შემსყიდველის ვალდებულებებია:

* ხელშეკრულებითა და წინამდებარე ტენდერით გათვალისწინებულ შესყიდვასთან დაკაშვირებული სხვა დოკუმენტებით განსაზღრული პირობების/ვალდებულებების განუხრელი დაცვა და შესრულება;
	+ - 1. **კონტრაქტორის ვალდებულებები**

კონტრაქტორის ვალდებულებებია:

* ხელშეკრულებითა და წინამდებარე ტენდერით გათვალისწინებულ შესყიდვასთან დაკაშვირებული სხვა დოკუმენტებით განსაზღრული პირობების/ვალდებულებების განუხრელი დაცვა და შესრულება;
* სატენდერო დოკუმენტებისა და მისაწოდებელი პროდუქციის ხარისხზე;
	+ - 1. **დოკუმენტაცია**

პროდუქციის მიღება-ჩაბარების აქტის გაფორმებისთვის კონტრაქტორმა უნდა მოამზადოს შემდეგი დოკუმენტები:

* მიღება-ჩაბარება წარმოდგენილი უნდა იქნას დადასტურებული და ხელმოწერილი ორივე მხარის მიერ.
	+ - 1. **სატენდერო წინადადება**

 სატენდერო წინადადება უნდა მოიცავდეს შემდეგ დოკუმენტაციას/ინფორმაციას:

1. პრეტენდენტი იურიდიული პირის განახლებული ამონაწერი სამეწარმეო რეესტრიდან;
2. ცნობა შემოსავლების სამსახურიდან ბიუჯეტის წინაშე დავალიანების არარსებობის შესახებ;
3. ცნობა, რომ არ მიმდინარეობს პრეტენდენტის მიმართ რეორგანიზაცია-ლიკვიდაცია და/ან გადახდისუუნარობის საქმის წარმოება;
4. შესრულებული პროექტების ჩამონათვალი, მსგავსი პროფილის სამუშაოებზე აქცენტირებით, მომსახურების განხორციელების ვადებისა და ბიუჯეტების მითითებით;
5. მინიმუმ ორი სარეკომენდაციო წერლილი
6. ინფორმაცია პრეტენდენტის შესახებ, შევსებული დანართ #2-ში მითითებული სახით;
7. კონფიდენციალურობაზე შეთანხმების პრეტენდენტის მხრიდან ხელმოწერილი ვერსია (შეთანხმება თან ერთვის დანართი #3-ს სახით);
8. პრეტენდენტის მიერ ხელმოწერილი აფიდავიტი - აფიდავიტი მოცემულია დანართი #4-ს სახით;
9. შევსებული და ხელმოწერილი ხარჯთაღრიცხვა ლარში - მოცემული და დადგენილი დანართი #5-ს სახით; ასევე ელექტრონული ფაილი ექსელის ფორმატში;

პრეტენდენტის მიერ მომზადებული ყველა დოკუმენტი უნდა იყოს ხელმოწერილი პრეტენდენტის უფლებამოსილი პირის მიერ და დამოწმებული ბეჭდით (ასეთის არსებობის შემთხვევაში).

დოკუმენტაციის მომზადების თარიღი წინ არ უნდა უსწრებდეს სატენდერო დოკუმენტების წარდგენის თარიღს 5 კალენდარულ დღეზე მეტი ვადით.

პრეტენდენტი სატენდერო წინადადების წარმოდგენით ადასტურებს, რომ (ა) იგი გაეცნო დანართი #6-ს სახით წარმოდგენილ ნარდობის ხელშეკრულების ნიმუშს, რომლის გაფორმებაც მოხდება გამარჯვებულ პრეტენდენტთან და თანახმაა აღნიშნული რედაქციის გაფორმებაზე; ბ) მისთვის ცნობილია, რომ ხელშეკრულების მოქმედების პერიოდში არ აქვს უფლება, გაზარდოს სახელშეკრულებო ფას/ებ/ი ან სხვაგვარად გააუარესოს შემსყიდველის მდგომარეობა.

* + - 1. **პრეტენდენტის დისკვალიფიკაცია**

შემსყიდველი უფლებამოსილია მოახდინოს პრეტენდენტის დისკვალიფიკაცია თუ:

1. პრეტენდენტი ირიცხება მოვალეთა რეესტრში;
2. პრეტენდენტის ქონებაზე რეგისტრირებულია საგადასახადო ან სხგვაგვარი გირავნობა/იპოთეკა/შეზღუდვა;
3. მიმდინარეობს პრეტენდენტის რეორგანიზაცია, ლიკვიდაცია ან გადახდისუუნარობის საქმის წარმოება;
4. სატენდერო განაცხადით მოთხოვნილი დოკუმენტაცია/ინფორმაცია:
* სრულად არ იქნება წარმოდგენილი;
* არ შეესაბამება დადგენილ მოთხოვნებს;
* არ შეესაბამება სინამდვილეს;
* ყალბია.
1. არსებობს სხვა ობიექტური გარმოება, რომელიც შეუძლებელს ხდის პრეტენდენტის შემდგომ მონაწილეობას ტენდერში.
	* + 1. **კონფიდენციალურობა**

პრეტენდენტი პასუხისმგებელია შემსყიდველის მიერ მიწოდებული ინფორმაციის კონფიდენციალურობაზე, როგორც შერჩევის პროცესის მსვლელობის, ასევე, მისი დასრულების შემდეგაც, მიუხედავად ტენდერის შედეგებისა.

* + - 1. **სატენდერო წინადადების წარდგენა**

სატენდერო წინადადებების წარდგენა უნდა მოხდეს ელექტრონულად, [www.tenders.ge](http://www.tenders.ge)-ზე, დახურული კონვერტის პრინციპით.

პრეტენდენტებმა სატენდერო წინადადებები უნდა წარმოადგინონ არაუგვიანეს 2021 წლის 1 თებერვლი 18:00 საათისა.

შერჩევის პროცესის მსვლელობისას პრეტენდენტებს უფლება აქვთ მოითხოვონ მათთვის საჭირო ინფორმაცია. დამატებითი ინფორმაციის მოთხოვნის ან კითხვების არსებობის შემთხვევაში, გთხოვთ, მოგვწეროთ ელექტრონული ფოსტის მისამართზე: Evex\_Purchasing@evex.ge.

შესყიდვის პროცედურებთან დაკავშირებული კითზვების არსებობის შემთხვევაში გთხოვთ, მიმართოთ საკონტაქტო პირს: დაჩი ფოჩქუა - ელ. ფოსტა: dpochkhua@evex.ge; მობ: +995577155371.